Diari Oficial de la Generalitat Valenciana


Sumari del DOGV 8857, del 15-07-2020 (2020/5455)

Extracte de la convocatòria «Indústria 4.0».
--------------------------------------------

### Dades del document

Número de DOGV
:   8857

Data del DOGV
:   15-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5455


Data del document
:   08-07-2020

Organisme emissor
:   Cambra Oficial de Comerç, Indústria, Serveis i Navegació de València

Tipus de document
:   Extracte

Descriptors 

:   * ajuda pública

Extracte de la convocatòria «Indústria 4.0». [2020/5455]  
BDNS (identif.): 514845.  
La Cambra Oficial de Comerç, Indústria, Serveis i Navegació de València informa de la convocatòria «Indústria 4.0 2020», d'ajudes econòmiques per al desenvolupament de plans de suport a la incorporació de TIC en empreses industrials, cofinançat pel Fons Europeu de Desenvolupament Regional (FEDER) de la Unió Europea, com a mesura per a fer front a l'impacte econòmic de la Covid-19.  
  
Primer. Beneficiaris  
Pimes, micropimes i persones inscrites en el règim especial de treballadors autònoms del sector industrial, de la demarcació territorial de la Cambra de Comerç de València, que es troben donades d'alta en el cens de l'IAE.  
  
Segon. Objecte  
L'objecte de la convocatòria és la concessió d'ajudes a les empreses de la demarcació cameral de la Cambra de Comerç de València en el programa «Indústria 4.0 2020», mitjançant la posada a la seua disposició dels serveis de diagnòstic assistit en «Indústria 4.0» i implantació. Aquesta actuació té com a objectiu principal impulsar la incorporació sistemàtica de les TIC a l'activitat habitual de les pimes industrials, com a eines competitives claus en la seua estratègia, així com maximitzar les oportunitats que ofereixen per a millorar la seua productivitat i competitivitat, tot com a mesura per a fer front a l'impacte econòmic de la Covid-19.  
  
Tercer. Convocatòria  
El text complet d'aquesta convocatòria està a la disposició de les empreses en la seu de la Cambra de València. A més, pot consultar-se a través del web http://www.camaravalencia.com/ayudastic  
En aquesta adreça podrà descarregar-se, juntament amb la convocatòria, la documentació necessària per a realitzar la sol·licitud.  
  
Quart. Quantia  
El pressupost màxim d'execució del programa «Indústria 4.0» associat a aquesta convocatòria és de 216.772,34 euros, que s'emmarquen en el programa operatiu pluriregional d'Espanya FEDER 2014-2020.  
La fase I de diagnòstic serà cofinançat per FEDER i la Cambra de Comerç de València / la Diputació de València, per la qual cosa aquest servei serà gratuït per a les empreses participants,  
La fase II d'ajudes tindrà un cost màxim elegible per empresa de 20.000 ?, prefinançat íntegrament per l'empresa beneficiària i cofinançat al 50 % per FEDER, i serà per tant la quantia màxima d'ajuda per empresa de 10.000 ?.  
  
Cinqué. Termini de presentació de sol·licituds  
El termini per a la presentació de sol·licituds s'obri a les 09.00 h, una vegada transcorreguts cinc dies hàbils des de l'endemà de la publicació de l'extracte d'aquesta convocatòria en el DOGV, i fins a les 14.00 h del dia 31 d'octubre de 2020, si bé el termini podrà acurtar-se en el cas d'exhaurir-se el pressupost.  
  
València, 8 de juliol de 2020.- El president: José Vicente Morata Estragués.